แจ้งปัญหาสุนัขจรจัด ในซอยเทิดราชัน1
โดยเฉพาะตรงที่ผมอยู่ หมู่บ้านเมอริทแกรนด์ซอย 5 จะพบว่า รถยนต์เกือบทุกคันจะมีขวดน้ำวางอยู่บนรถหลายคัน เนื่องจากจะมีสุนัขจรจัด 3 ตัวกระโดดขึ้นบนรถยนต์ ทำให้เป็นรอยขีดข่วน รวมถึงบางครั้งแสดงความดุร้ายไล่กวดรถจักรยานยนต์และเด็กที่เดินเล่น
ก่อนหน้านี้ประมาณ 6-7 ปี เคยมีหน่วยงานไหนไม่ทราบแน่ชัดมาจับ แต่ก็มีประชาชนข้างบ้านผมที่ชอบให้อาหารไปขอกลับมา จนกระทั่งมันสร้างปัญหาอีก ผมจึงไปร้องเรียนที่สำนักงานเขตดอนเมือง เขียนเอกสารคำร้อง แต่ไม่เคยมีการติดต่อกลับจนจะ 2 ปีแล้ว
จึงรบกวนหน่วยงานที่เกี่ยวข้องช่วยแก้ไขปัญหาด้วยครับ